مێسینا

مێسینا () شارێکی بەندەرییە و ناوەندی پارێزگای مێسینا، سێیەمین گەورەشاری دوورگەی سیسیلیایە، و ١٣ھەمین شاری گەورەی ئیتاڵیایە، ژمارەی دانیشتووانی زیاتر لە ٢١٨٬٠٠٠ کەسە. دەکەوێتە نزیک گۆشەی باکووری ڕۆژھەڵاتی سیسیلیا لە گەرووی مێسینا، و تێرمیناڵێکی گرنگە بۆ گەیشتن بە ناوچەی کالابریا، ڤیلا سان جۆڤانی، ڕێجیۆ کالەبریا لە خاکی سەرەکی ئیتاڵیا. سەرچاوە سەرەکییەکانی شارەکە بریتین لە بەندەرەکانی دەریایی (کەشتیگەلی بازرگانی و سەربازی)، گەشتیاری، بازرگانی، و کشتوکاڵ (بەرھەمھێنانی شەراب و چاندنی لیمۆ، پرتەقاڵ، پرتەقاڵی مەندرین، و زەیتوون).

ئەم ناوچەیە لە سەردەمی سیکولی و سیکانی ئاوەدان بووە. لەلایەن یۆنانییەکانەوە لە ئیبۆیا لە ٧٥٠ پ. ز وەک شارێک دامەزرا، ھەرچەندە ھەندێک سەرچاوە مێژووی بۆ ٧٥٧ پ. ز دادەنێن، کە میسینا دەکاتە یەکەم کۆلۆنی یۆنانی، پێش ناکسۆس.

لە سیسیلی پێی دەگوترا زانکل یان دانکل بە مانای داس، بەھۆی شێوەی بەندەری سروشتییەوە کە گەورەترین بەندەری سیسیلی بوو (سکالیتا زانکلیا، گوندێکی نزیک، ھێشتا بەشێک لەم ناوە ماوە).

 سەرچاوەکان 

پۆل:شارەکانی سیسیلی
پۆل:شارۆچکە کەنار دەریاییەکانی سیسیلی
پۆل:شار و شارۆچکەکانی ئیتالیا
پۆل:شوێنە ئاوەدانەکان، دامەزرانی سەدەی ٨ەمی پ.ز